Tisztelt hévízi Lakosok!

Ezúton értesítem Önöket, hogy a Központi Statisztikai Hivatal (KSH) Hévíz településen, a hivatal elnöke által 2022. évre engedélyezett önkéntes adatszolgáltatáson alapuló lakossági adatfelvételeket hajt végre a korábbi évek gyakorlata szerint.

A felvételek Országos Statisztikai Adatfelvételi Program (OSAP) szerinti nyilvántartási száma és neve:

1539 Munkaerő felmérés és kiegészítő felvétel

1942 Lakosság utazási szokásai

2003 Felmérés a Háztartások Információs és Kommunikációs Technológiai eszközhasználatáról

Az összeírási munkát a KSH megbízásából a Statek Statisztikai Elemző Központ Kft. fényképes igazolvánnyal ellátott kérdezői végzik.

A járványügyi helyzetre tekintettel adatszolgáltatóinknak felajánljuk a telefonon keresztüli válaszadást, valamint egyes adatgyűjtések esetében kérjük, hogy a kérdőívek weben történő önkitöltési lehetőségét részesítsék előnyben.

A válaszadásra kijelölt háztartások címét véletlenszerűen választották ki, a válaszadás önkéntes.

Az adatfelvételekből származó eredmények nélkülözhetetlenek a társadalmi jellemzők feltérképezésében.

Az adatok kizárólag összesített formában kerülnek nyilvánosságra!

A lakosság részére munkanapokon hétfőtől csütörtökig 8:00 és 16:30 óra között, pénteken 8:00 és 14: 00 óra között a +36 80 200-766 (3-as mellék) telefonszámon, illetve a lakinfo@ksh.hu email címen adnak további felvilágosítást.

Az adatgyűjtés módszertanával és a kutatási eredményekkel kapcsolatosan a [www.ksh.hu](http://www.ksh.hu) internetes oldalon található **Adatszolgáltatóknak / Adatszolgálatás teljesítése / Elektronikus lakossági adatgyűjtések menüpont nyújt tájékoztatást.**

Kérjük a Tisztelt Lakosság együttműködését, támogatását, mellyel hozzájárulnak a felmérés sikeres végrehajtásához!

 dr. Tüske Róbert

 Jegyző